 มุมคาเฟ่เล็กๆในร้าน Carnival สยามสแควร์ซอย 7
ร้าน Multibrand ขาย เสื้อผ้า รองเท้า เครื่องประดับ
ที่มีทั้งของนำเข้า และสินค้าแบรนด์ Carnival เอง 
รองเท้าราคารีเทล Nike Adidas และอีกหลายยี่ห้อ
รวมไปถึงรุ่นลิมิเต็ด หายากๆ ที่ไม่ได้มีขายทุกร้าน

 Cafe ง่ายๆ มีเครื่องดื่ม กับอาหารกินเล่นนิดหน่อย
ชากาแฟ ชอคโกแลตร้อนเย็น เชค อิตาเลียนโซดา
ชาไทยสีส้มเข้มๆ กาแฟสดบรูใหม่ รสเข้ม ดื่มง่าย 
แล้วก็เมนูโรลง่ายๆ ปัจจุบันมีให้เลือก 3แบบครับ

☆ Shrimp Roll 85บาท
 ขนมปังซอฟโรลเหนียวนุ่ม เอาไปปิ้งให้พอเกรียม
แบบกรอบนอกนุ่มใน ไส้กุ้งต้มสับผสมกับครีมซอส
โรยชีสผงกับผงกะหรี่ ที่รสชาติเข้ากับเนื้อกุ้งได้ดี 

☆ Ham Cheese Bacon Roll 75บาท
 ส่วนผสมยอดนิยมของวัยรุ่น แฮม + ชีส + เบคอน 
3 อย่างนี้กินรวมกัน ไม่อร่อยก็ตลกแล้ว ลงตัวสุดๆ 
ไม่ต้องไปทำอะไรให้ยุ่งยาก อร่อยแบบเข้าใจง่าย

☆ Sausage Roll 75บาท
 ไส้กรอกหมูชิ้นใหญ่หนังกรอบ ใส่มาทั้งชิ้นในโรล
ใส่เครื่อง ราดซอส อารมณ์เหมือนกินฮอทดอก 

 
 สรุปว่าอร่อยคุ้มค่า เหมาะที่จะมาแวะนั่งพักเหนื่อย
เติมพลังระหว่างช้อปปิ้ง ซื้อรองเท้า เสื้อผ้าสวยๆ 
อิ่มอร่อยในราคาหลักสิบ กาแฟ ชา แก้วละ 60บาท 
โรลขนาดกำลังดี รสง่ายๆแต่อร่อย ชิ้นละไม่ถึงร้อย
 ราคาดีไม่มีบวกๆ ถ้าเทียบนี่ถือว่าถูกมากในย่านนี้ 
ร้านเพิ่งเปิดได้ไม่นาน เห็นว่าเร็วๆนี้น่าจะมีเมนูเพิ่ม
ติตรงตอนไป รอนานพอควรเพราะมีคนทำคนเดียว 
ถ้ามาดูรองเท้าที่ร้าน แล้วอย่าลืมแวะชิมกันนะครับ


